आर्य
राजस्थान के भीलवाड़ा जिले में कोठारी नदी के किनारे बागोर और मध्यप्रदेश के होशंगामबाद में नर्मदा नदी के पास आदमगढ़ में 9000 ईसा पूर्व से 4000 ईसा पूर्व के बीच के पाषाण के अवशेष पाए गये हैं जिन पर आदमगढ़ में प्राचीन पत्थरों पर की गई चित्रकारी में उस काल के लोगों द्वारा धनुष बाण का उपयोग किए जाने और घोड़े पर सवारी किए जाने के चित्रों से पता चलता है कि भारत में लोग 9 हजार ईसा पूर्व घोड़ों पर बैठकर शिकार करते थे। बागोर में यहां से मध्य पाषाण काल के पांच मानव कंकाल भी मिले हैं, जो सुनियोजित ढंग से दफ़नाए गए थे। भारत में घोड़े को पालतू बनाए जाने के प्रमाण बागोर में भी पाए गए हैं। इससे यह सिद्‍ध होता है कि कथित रूप से बताए गए आर्यों के काल से पूर्व ही भारतीय लोग घोड़ों से परिचित थे और उस पर सवार होकर धनुष बाण से शिकार करते थे।
मेघवाल
पालि और संस्कृत के ग्रंथों में हुए वर्णन के अनुसार यह साफ़ होता है कि प्राचीन काल में सतलुज नदी के आसपास मद्र जाति (इस आलेख में जाति शब्द को रेस के अर्थ में लिया गया है) बसी थी, न केवल इस इलाके में बल्कि उतर में हिमालय के परे बहुत बड़े फैले हुए इलाके में मद्र जाति फैली हुई और बसी थी. इसी कारण से इन प्रदेशों को मद्र-देश कहा जाता था. ग्रीक और पर्शियन इतिहास के जानकारों ने इस इलाके में बसी जाति को मेदे (Mede) जाति का कहा है, जो उपनिषद, महाभारत, पुराण आदि संस्कृत ग्रंथों में वर्णित ‘मद्र' जाति से साम्यता रखती है यानि मेदे ही मद्र है और मद्र ही मेघ है.